കെഎഎസ് റാങ്ക് പട്ടിക പ്രസിദ്ധീകരിച്ചു ആദ്യ നാല് റാങ്കുകള് വനിതകള്ക്ക് Latest കേരള അഡ്മിനിസ്ട്രേറ്റീവ് സര്വീസിന്റെ റാങ്ക് പട്ടിക പി.എസ്.സി പ്രഖ്യാപിച്ചു. ആദ്യ നാല് റാങ്കും വനിതകള്ക്കാണ്. ഒന്നാം സ്ട്രീമില് ആദ്യ നാല് റാങ്കും വനിതകള്ക്ക്. ഒന്നാം സ്ട്രീമില് ഒന്നാം റാങ്ക് എസ്. മാലിനി സ്വന്തമാക്കി. രണ്ടാംറാങ്ക് നന്ദന പിള്ള, മൂന്നാം റാങ്ക് ഗോപിക ഉദയന്, നാല് ആതിര എസ്.വി, അഞ്ചാം റാങ്ക് ഗൗതമന് എം. എന്നിവര് സ്വന്തമാക്കി. സ്ട്രീം ഒന്ന് മെയിന് ലിസ്റ്റില് 122 പേര് ഉള്പ്പെടും. 68 പേര് സപ്ലിമെന്റി പട്ടികയിലും ഉള്പ്പെടും. സ്ട്രീം രണ്ടില് ഒന്നാം റാങ്ക് അഖില ചാക്കോ സ്വന്തമാക്കി. രണ്ടാം റാങ്ക് ജയകൃഷ്ണന് കെ.ജി, മൂന്ന് പാര്വതി ചന്ദ്രന് എല്., നാല് ലിബു എസ്. ലോറന്സ്, അഞ്ചാം റാങ്ക് ജോഷോ ബെന്നല് ജോണ് എന്നിവര് നേടി. 70 പേര് മെയിന് റാങ്ക് പട്ടികയില് ഉള്പ്പെടും. 113 സപ്ലിമെന്ററി പട്ടികയിലും ഉള്പ്പെട്ടു.സ്ട്രീം മൂന്നില് ഒന്നാം റാങ്ക് അനൂപ് കുമാര് വി., രണ്ടാംറാങ്ക് അജീഷ് കെ, മൂന്നാംറാങ്ക് പ്രമോദ് ജി.വി. നാലാം റാങ്ക് ചിത്രലേഖ കെ.കെ. അഞ്ചാം റാങ്ക് സനൂബ് എസ്. എന്നിവര് നേടി. 69 പേര് മെയിന് പട്ടികയിലും 113പേര് സപ്ലിമെന്ററി റാങ്ക് പട്ടികയിലും ഉള്പ്പെട്ടു.പി.എസ്.സി ചെയര്മാനാണ് റാങ്ക് പട്ടിക പ്രസിദ്ധീകരിച്ചത്. കേരളപ്പിറവി ദിനമായ നവംബര് ഒന്നിനു സംസ്ഥാന ചരിത്രത്തിലെ പുതിയ ഭരണ സര്വീസിനു തുടക്കമാകും. 105 തസ്തികകളിലേക്ക് ആദ്യ നിയമനം നല്കുന്ന റാങ്ക് ലിസ്റ്റിന്റെ കാലാവധി ഒരു വര്ഷമാണ്. സിവില് സര്വീസിനു സമാനമായി സംസ്ഥാന സര്ക്കാര് നടപ്പാക്കുന്ന ഭരണ സര്വീസാണ് കെഎഎസ്. രണ്ടാം ഗസറ്റഡ് പോസ്റ്റിലേക്കാണ് ആദ്യ നിയമനം.സിവില് സര്വീസിനുള്ള ഫീഡര് കാറ്റഗറിയായി കണക്കാക്കുന്ന തസ്തികയില് മികവ് തെളിയിച്ചാല് പത്തു വര്ഷ സര്വീസിനു ശേഷം സിവില് സര്വീസിലേക്ക് കയറാം. English Summary : kas rank list